اہل اردو

اہلِ اردو (اردو کو زبانِ اول کے طور پر بولنے والے) جنوبی ایشیا میں پھیلے ہوئے ہیں۔ ان کی اکثریت شمالی ہند کے مسلمان باشندوں پر مشتمل ہے جن کے بعد سطح مرتفع دکن کے وسطی جنوبی علاقوں کے دکنی افراد آتے ہیں جو دکنی اردو بولتے ہیں پھر پاکستان کے بیشتر مہاجر اور بنگلہ دیش میں اردو بولنے والے بعض بہاری برادریاں شامل ہیں۔ دہلی اور لکھنؤ اہلِ اردو کے تاریخی مراکز میں شمار ہوتے ہیں۔ اردو کی ایک اور ناپید ہو چکی بولی صدیوں تک لاہور میں رائج رہی جو اس وقت سے بہت پہلے کی بات ہے جب  کا نام متعارف بھی نہ ہوا تھا۔ تاہم یہ لاہوری بولی صدیوں سے متروک ہے اور اس کے بارے میں معلومات محدود ہیں۔

 کی اصطلاح اُن افراد پر لاگو نہیں ہوتی جن کی ثقافتی طور پر اردو مادری زبان نہیں ہے لیکن اردو کو اپنی پہلی یا دوسری زبان کے طور پر استعمال کرتے ہیں؛ حالانکہ جنوبی ایشیا میں اردو بولنے والوں کی مجموعی تعداد میں انھی لوگوں کا بڑا حصہ شامل ہوتا ہے۔

 تاریخ 
ابتدائی مسلم سلطنتوں کے دور میں ایسے ہندوستانی مسلم قبائل وجود میں آئے جو سماجی طور پر مضبوط اور منظم گروہوں کی شکل اختیار کر گئے۔ یہ قبائل جنگجو نسب سے تعلق رکھتے تھے اور درباروں کو افسران اور لشکروں کو سپاہی فراہم کرتے تھے۔ وقت کے ساتھ ان ترقی پزیر برادریوں نے مقامی مسلم قیادت کی تشکیل میں اہم کردار ادا کیا۔

 مغلیہ سلطنت 
1689ء کی ابتدا میں یورپیوں نے اردو زبان کے لیے  (Moors dialect) کی اصطلاح استعمال کی جس سے ان کی مراد صرف مسلمانوں کی زبان تھی۔ اس زمانے میں شمالی ہند کے مسلمانوں سے منسوب زبان اردو کو اسی نام سے بیان کیا جاتا تھا۔ مغل بادشاہ اورنگزیب کے دور میں ہندوستان آنے والے جان اوونگٹن نے اردو زبان کے بارے میں لکھا:

”مُوروں کی زبان ہندوستان کے قدیم باشندوں کی زبان سے مختلف ہے لیکن یہ اپنی تحریر کے لیے انھی غیر مسلموں کے حروف کی محتاج ہے۔ اگرچہ موروں کی بولی ان کی اپنی مخصوص زبان ہے تاہم اس میں خود اپنے کوئی حروفِ تہجی نہیں اس لیے جب وہ اپنی مادری زبان میں کچھ لکھتے ہیں تو ہندوؤں یا فارسیوں یا دیگر اقوام کے حروف مستعار لیتے ہیں۔“
 مغلیہ سلطنت کا سقوط 
دوآبِ اعلیٰ اور روہیل کھنڈ کے دیہی علاقوں پر ایک تعلیم یافتہ اور ہم نسل اشرافیہ کا غلبہ تھا جس نے ایک مخصوص ہند فارسی طرزِ ثقافت کو اپنایا ہوا تھا۔ یہ خاندانی خدمت گار طبقہ جو مغلیہ سلطنت اور اس کی جانشین ریاستوں کے لیے دفتری اور فوجی خدمات انجام دیتا تھا، ادبی و ثقافتی سرپرستی فراہم کرتا رہا۔ سیاسی زوال کے بعد بھی یہی طبقہ ہند فارسی روایات اور اقدار کے محافظ کے طور پر اپنا کردار ادا کرتا رہا۔ 

 حواشی 
 : برطانوی ہند کے ابتدائی ایّام میں شمالی ہند کے مختلف ادیان سے تعلق رکھنے والے لوگ جن میں ہندو بھی شامل تھے، اُنیسویں صدی عیسوی کے وسط تک خود کو  قرار دیتے تھے؛ لیکن بعد ازاں وہ خود کو ہندی بولنے والے کہنے لگے۔
 حوالہ جات 

زمرہ:پاکستان کے نسلی گروہ
زمرہ:اردو